Vilniaus universiteto Dainų ir šokių ansamblis

Vilniaus universiteto Dainų ir šokių ansamblis – seniausias Lietuvos studentų šokėjų, liaudies instrumentų orkestro ir choro grupių jungtinis meno ansamblis, įkurtas Vilniuje 1940 m. pradžioje.

 Istorija 

1940 m. pradžioje Genovaitė Dumčiūtė-Breichmanienė subūrė Vilniaus skautes merginas į šokių kolektyvą. Sovietams okupavus Lietuvą ir uždraudus visas lietuviškas organizacijas, Vilniaus universiteto rektorius Mykolas Biržiška pakvietė kolektyvą tapti universiteto dalimi – Vilniaus universiteto šokių grupe . Vėliau prie šokėjų prisijungė kapela, ilgainiui išaugusi į liaudies instrumentų orkestrą, ir vokalinė grupė, išaugusi į daugiabalsį chorą. Kolektyvui, kurį sudarė šokėjų, muzikantų ir dainininkų grupės, ruošiančios bendras programas ir pasirodymus, buvo suteiktas ansamblio vardas. Vilniaus universiteto Dainų ir šokių ansamblis tapo pirmuoju studentų tautinio meno ansambliu Lietuvoje.
Ansamblio veikloje dalyvaujantys studentai turi profesionalius šokių, orkestro ir choro vadovus, kurių bendromis pastangomis kuriamos aukščiausio lygio koncertinės programos.

 Vadovai 
 Dabartiniai ansamblio vadovai 

 Vadovas  Pareigos  Vadovavimo pradžia Eugenijus Čiplys  Meno vadovas  Nuo 2006 m. Dovilė Mačiukaitė-Krasauskienė Choro vadovė  Nuo 2006 m. Liana Maliauskaitė Chormeisterė  Nuo 2024 m. Virginija Alenskienė Orkestro vadovė  Nuo 2006 m. Indrė Alaburdienė Šokėjų grupės vadovė  Nuo 2002 m.Roberta Leščinskaitė-JančiulienėŠokėjų grupės vadovėNuo 2017 m.Albertas ŠvelginasŠokėjų grupės vadovasNuo 2020 m.

 Buvę meno vadovai 

 Meno vadovas  Vadovavimo metai Juozas Didvalis 1944-1946 Fridrichas Kantaravičius  1946-1948 Bronius Uginčius  1950-1952 Vladas Bartusevičius  1952-1962 Algimantas Balčiūnas  1962-1970 Alfonsas Vidugiris  1970-1971 Adolfas Krogertas  1971-1972 Vidas Aleksandravičius 1972-2006

 Buvę choro vadovai 

 Choro vadovas  Vadovavimo metai Antanas Gimžauskas  1946-1950 Adolfas Krogertas  1951-1953 Viktoras Aleksa 1953-1957 Vytautas Četkauskas  1957-1980 Algimantas Asevičius  1975-1993 Vytautas Verseckas  1979-1984 Vytautas Abaris  1984-1993Daiva Šeškauskaitė1993-1995Dainius Pavilionis2002-2005Žaneta Bidvainienė2005-2006

 Buvę orkestro vadovai 

 Orkestro vadovas  Vadovavimo metai Jonas Cijūnėlis  1947-1949 Eduardas Pundys  1951-1959 Vitolis Baumilas 1952-1962 Daiva Čičinskienė  1957-1996 Antanas Raudonis 1959-1968 Alfonsas Vidugiris  1968-1971 Algirdas Kirilauskas  1972-1979 Kastytis Mikiška  1979-1992 Vaidas Mikutavičius  1986-1993 Alvydas Pralgauskas  1993 Danutė Juodvalkytė-Aleksandravičienė  1993-2006 Arvydas Jankus  2005-2008Rūta Jonynienė2009-2010

 Buvę šokėjų grupės vadovai 

 Šokėjų grupės vadovas  Vadovavimo metai Genovaitė Dumčiūtė-Breichmanienė  1940-1942Zenonas Parulis1942-1944 Juozas Didvalis 1944-1946 Fridrichas Kantaravičius  1946-1948 Juozas Lingys  1948-1950 Juozas Gudavičius  1949-1957Algimantas Astikas1953-1957 Elena Morkūnienė  1957-1980 Adomas Gineitis  1962-1968 Tamara Kalibataitė  1968-2002Teresė Krikščiokaitytė-Gritėnienė1981-1983Povilas Fokinas1982-1983 Alina Kirvaitienė  1983-1985 Henrikas Uznys  1985-1992 Salvina Taukinaitienė  1990-1995 Alfredas Kondratavičius  1995-1996 Birutė Mažrimienė  1997-2014Vytautas Buterlevičius2014-2016 Alina Anglickienė  2014-2017

 Koncertinės programos ir išskirtiniai renginiai 

Koncertinėse programose atsispindi ne tik aukštas atlikėjų techninis lygis, bet ir tradiciniai lietuvių liaudies gyvenimo elementai – kasdienio darbo ir švenčių momentai, žmogaus santykis su šeima bei gamta. Ansamblio koncertuose taip pat atskleidžiami ir įvairių Lietuvos etnografinių regionų ypatumai: atliekamos unikalios dainos ir šokiai, galima stebėti skirtingus tautinius kostiumus. Autentiški kūriniai naujai suskamba moderniose aranžuotėse ir stilizuotose choreografinėse kompozicijose.
 Koncertinė programa „Vilniaus miesto balti bromai“, sukurta Ansamblio 85 metų gyvavimo sukakčiai minėti ir uždariusi jubiliejinių renginių ciklą, pristatyta Lietuvos nacionaliniame dramos teatre (rež. Leokadija Dabužinskaitė), 2025-11-28; 
 Koncertinė programa „Susirišimai“, sukurta Ansamblio 85 metų gyvavimo sukakčiai paminėti ir atidariusi jubiliejinių renginių ciklą, pristatyta VILNIUS TECH „LinkMenų fabrike“ (rež. Giedrė Kriaučionytė-Vosylienė), 2025-05-16; 
 Koncertas Lietuvos nepriklausomybės atkūrimo proga „Universitetas miestui“, pristatytas Šv. Jonų bažnyčioje, 2025-03-11; 

 Baltų tautų draugystės koncertas „Drauge | Kopa“, pristatytas Vilniaus universiteto Didžiojoje Auloje, bendradarbiaujant su Rygos Stradinio universiteto šokių ansambliais „Ačkups“ ir „D.Ačkups“, 2024-11-30; 
 Koncertinė programa „SODNAS“, pristatyta Vilniaus universiteto Teatro salėje, 2024-05-17; 
 Koncertinė programa „Su tavim ir dėl tavęs, Lietuva“, skirta Vasario 16 d. Minėjimui, pristatyta Kėdainių arenoje, 2024-02-16; 
 Koncertinė programa „SUEIMA“, pristatyta Šv. Jonų bažnyčioje Aukso paukštės apdovanojimo įteikimo proga, 2023-12-02; 

 Koncertinė programa „Sodauto“, pristatyta Lietuvių kultūros namuose Punske, 2023-03-11; 
 Koncertinė programa „Advento vakarai“, pristatyta Šv. Jonų bažnyčioje, 2022-12-11; 
 Koncertinė programa „DEGESIJA“, pristatyta VILNIUS TECH „LinkMenų fabrike“, 2022-05-13; 
 Koncertinė programa „Aušt aušružė“, pristatyta Šv. Jonų bažnyčioje, 2019-04-12; Tiketa , AUŠT AUŠRUŽĖ
 Koncertinė programa „Patekėjo žvaigždės degti“, pristatyta Vilniaus universito Teatro salėje, 2018-12-13; 
 Koncertinė programa „Aušros žvaigždė“, pristatyta Šv. Jonų bažnyčioje, 2017-04-08; 
 Koncertinė programa „Užaugs vėl ąžuolai“, pristatyta Kėdainių kultūros centre, 2017-02-16; Kėdainių kultūros centro oficialus puslapis, Lietuvos valstybės atkūrimo dienai skirti renginiai 
 Koncertinė programa „Intakas“ In memoriam Jonui Vidui Aleksandravičiui, pristatyta Kongresų rūmuose, 2016-11-27; 
 Koncertinė programa „Sutartinės“ antrajam tarptautiniam medinių pučiamųjų instrumentų festivaliui „Medynės 2016”, pristatyta Marijampolės evangelikų liuteronų bažnyčioje, 2016-10-15; 
 Koncertinė programa „Oi, ant kalno, ant aukštojo“, skirta VU Dainų ir šokių ansamblio 75-ajam jubiliejui, pristatyta koncertų salėje „Compensa“, 2015-12-05; 
 Koncertinė programa „Atrakink žemę“, skirta VU Dainų ir šokių ansamblio 75-ajam jubiliejui, pristatyta Šv. Jonų bažnyčioje, 2015-04-25. 

Be solinių koncertų ansamblis tradiciškai dalyvauja ir nacionaliniuose bei tarptautiniuose renginiuose, festivaliuose – į UNESCO kultūros paveldo sąrašą įtrauktoje Dainų šventėje, Baltijos šalių studentų dainų šventėje „Gaudeamus“ ir kt. Vilniaus universiteto Dainų ir šokių ansamblis yra tapęs konkursų „Klumpakojis“, „Kadagys“ laureatais, festivalio „Linksminkimos“ nugalėtojais bei yra pelnęs prestižinius „Aukso paukštės“ apdovanojimus.Dienraštis LRytas , Vilniaus universiteto dainų ir šokių ansambliui – „Aukso paukštės“ apdovanojimas

 Laimėjimai 

 Žymiausi pastarųjų metų laimėjimai: 
 2025-04-26 - VII Tautinių šokių grupių ir ansamblių konkursas-festivalis „KLUMPAKOJIS 2025“. Ansamblis laimėjo 1-ojo laipsnio diplomą dainų ir šokių ansamblių grupėje bei nominaciją už „geriausią tautinio šokio interpretaciją“; 
 2023-05-21 - VI Tautinių šokių grupių ir ansamblių konkursas-festivalis „KLUMPAKOJIS 2023“. Ansamblis laimėjo 1-ojo laipsnio diplomą studentų grupėje bei dar dvi nominacijas: „Geriausiai atliktas prof. Juozo Gudavičiaus šokis“ ir „Geriausias vokalinis pasirodymas“; 

 2022 metais Ansamblis buvo nominuotas ir apdovanotas prestižiniu „Aukso paukštės“ apdovanojimu už „geriausią liaudiškos muzikos ansamblį ir vadovą“; 

 2021-04-29 - Sceninių lietuvių liaudies šokių konkursas „Šoka Lietuva 2021“. Ansamblis pelnė laureato vardą Jaunimo grupės kategorijoje (atliko kūrinį „Pavasaris“, muzika E. Čiplio, choreografija I. Alaburdienės). Dėl Covid-19 pandemijos konkursas vyko nuotoliniu būdu;
2019-11-16 - Respublikinis X studentų liaudiškos muzikos festivalis-konkursas „Linksminkimos 2019“. Ansamblis tapo I vietos nugalėtojais;
 2017-11-24 - Respublikinis IX studentų liaudiškos muzikos festivalis-konkursas „Linksminkimos 2017“. Ansamblis tapo I vietos nugalėtojais;
 2017-11-18 - Dainų ir šokių ansamblių konkursas  „Jievaro tiltas“. Ansamblis tapo I vietos nugalėtojais bei gavo apdovanojimą už geriausią liaudies instrumentų orkestrą; 
 2016-11-12 - Respublikinis tautinių šokių kolektyvų bei ansamblių festivalis-konkursas „Klumpakojis 2016“. Ansamblis buvo apdovanotas nominacijomis už originaliausiai atliktą šokį „Klumpakojis“, aukštą meninį lygį, gavo specialų J. Gudavičiaus šeimos įsteigtą prizą, suteiktas Respublikinio konkurso „Klumpakojis 2016“ laureato vardas; 
 2015-11-20 - Respublikinis VIII studentų liaudiškos muzikos festivalis-konkursas „Linksminkimos 2015“. Ansamblis tapo pirmosios vietos nugalėtojais. 

 Kita veikla 

 Projektas „METAI“ 
„METAI“ – Vilniaus universiteto Dainų ir šokių ansamblio studentų bei vadovų kūrybinis projektas skirtas įprasminti brangius ansamblietiškus kūrinius. Tai trumpametražis meninis filmas, suteikiantis svarbą tautiniam menui, jo atlikimui, kostiumams, lietuvių liaudies instrumentams bei įprastus scenai kūrinius pristatant netradicinėje koncertinėje erdvėje – gamtoje, skirtingais metų laikais, taip supažindinant žiūrovą ne tik su kūrinių dinamika, bet ir lietuviškos gamtos sezoniškumu bei kontrastingumu.

Filmas išsiskiria ryškiomis keturiomis filmo dalimis, dedikuotoms skirtingiems metų laikams, atitinkamiems kūriniams, juos apipinant trumpomis ištraukomis iš vidinio ansamblio gyvenimo. Nors filmas apie lietuvišką kultūrą, meną, bet tuo pačiu per lengvą dokumentikos prizmę pasakojama apie jaunimą, VU studentus, alumnus, ką jiems reiškia kultūra ir kas yra ansamblis. 

Projekto kūrėjai – buvę ansambliečiai, režisierė Laura Dičiūnaitė bei operatorius Jokūbas Savodnikas.  Lietuvoje filmas buvo viešai pristatytas 2024 m. Vilniuje „Kultūros nakties“ programos metu , o jo atskiros metų laikų dalys paviešintos 2024 m. socialiniuose tinkluose. 

Per pastaruosius metus filmas sulaukė ir tarptautinio dėmesio. Filmas „METAI“ buvo apdovanotas šiuose festivaliuose:

 Tarptautiniame muzikos ir šokių kino festivalyje  „Consonance“ Tbilisyje, Sakartvele. Filmas pelnė pirmąją vietą kultūros ir paveldo filmų (Best Cultural & Heritage Film) kategorijoje bei buvo išrinktas publikos mėgstamiausiu (Fan Award). 
 Vesteroso kino filmų festivalyje (Västerås Film Festival) Švedijoje. Filmas buvo pripažintas geriausiu užsienio trumpametražiu šokių filmu. 

Filmas taip pat buvo nominuotas tarptautiniuose kino filmų festivaliuose: Tarptautinis trumpametražių filmų festivalis (Kaminari Japan Film Festival) Tokijuje, Japonijoje, Tarptautinis filmų festivalis „FIFF Filmstrip“ (FIFF Filmstrip International Film Festival) Jasyje, Rumunijoje, Tarptautinis folkloro filmų festivalis (International Folklore Film Festival) Tričūre, Indijoje, Tarptautinis filmų festivalis „Unica Korea“, Gjongsane, Pietų Korėjoje, „Prisma“ filmų apdovanojimuose (Prisma Film Awards) Romoje, Italijoje.

 Fotografijų paroda „Suausti“ 
„Suausti“ – 85-ojo Ansamblio Jubiliejaus proga sukurta viešoji meninė ekspozicija, skirta parodyti pastarąjį Ansamblio gyvavimo dešimtmetį.  Fotografijose užfiksuoti koncertai, repeticijos, pasiruošimo užkulisiai ir emocijos, lydinčios Ansamblio narius. Šios parodos tikslas – iš arčiau parodyti  kolektyvo gyvenimą bei įamžinti šių dienų Ansamblio laiką. Paroda pirmą kartą viešai pristatyta spalio 9 d., Lietuvos Respublikos Seime. 

 2025 m. spalio 2-17 d. paroda „Suausti“ eksponuota Lietuvos Respublikos Seimo II Rūmų galerijoje. 
 2025 m. spalio 21 d. - lapkričio 26 d. paroda „Suausti“ eksponuota Vilniaus universiteto Centrinių rūmų rektorato koridoriuje.
 2025 m. lapkričio 28 d. paroda „Suausti“ eksponuota Lietuvos nacionaliniame dramos teatre koncerto „Vilniaus miesto balti bromai“ proga.

 Vidinės Ansamblio tradicijos 

Seniausias Lietuvos studentų tautinio meno ansamblis pasižymi iš kartos į kartą perduodamais papročiais ir tradiciniais renginiais. Studentų organizuojamos šventės skirtos įvairiems kasmetiniams ansamblio įvykiams pažymėti. Ansamblis nuolat atsinaujina – vienus studentus keičia kiti, tačiau tradicinėse šventėse visada laukiami ne tik esami ansambliečiai ir vadovai, bet ir kolektyvo alumnai.

 Tradicinės šventės 

 Cepelinų balius – rudens pradžioje rengiamas susibūrimas, kurio metu ansambliečiai susirenka cepelinų gamybai. Gimęs kaip šokėjų žanro tradicija, šiandien tai neatsiejama visus ansambliečius jungianti šventė.
 Baronkų balius – spalio mėnesį rengiama šventė, skirta naujų narių susipažinimui su ansambliu. Renginio metu pristatoma ansamblio istorija, tradicijos, supažindinama su taryba ir jos veikla. Naujieji ansamblio nariai prisistato ansambliečiams su savo kurtu pasirodymu, o vakarą vainikuoja įvairūs komandiniai žaidimai ir užduotys, nuo pirmų dienų įtraukiančios visus naujokus į bendrą ansamblietišką ratą.
 Vaikinų diena – pirmąjį pusmetį ansamblio merginų ruošiama šventė vaikinams. Kiekvienais metais vis kitokia tema stebinantis renginys pilnas linksmų ir išradingų merginų pasirodymų.
 Kalėdinis vakaras – gruodžio mėnesį vykstantis teminis renginys, kurio metu studentai pristato savo paruoštus pasirodymus vieni kitiems, sukurdami bendrą šventę. Kasmet galima pamatyti įvairius šokio, vokalinius, instrumentinius ir vaidybinius numerius. Neatskiriama Kalėdinio vakaro dalis – keitimasis dovanėlėmis.
 Merginų diena – antrąjį pusmetį vaikinų ruošiamas teminis renginys ansamblio merginoms.
 Krikštynos – pavasarį vykstančios ansamblio nuliukų krikštynos suteikia galimybę ansamblio naujokams patirti ekstremalius, kvapą gniaužiančius išbandymus ir įrodyti, kad Jie yra tikri ansambliečiai.
 Paskutinė repeticija – vasaros pradžioje vykstantis renginys, kurio metu vyksta bendra šokėjų, orkestro ir choro grupių repeticija, padėkojama vadovams ir studentams už praėjusį sezoną, pasveikinami universitetą baigiantys ansambliečiai bei išrenkama nauja taryba.
 Stovykla – paskutinę rugpjūčio savaitę studentai renkasi į kasmetinę kūrybinę stovyklą, kurioje oficialiai atidaromas naujas ansamblio sezonas. Jos metu aptariamas ateinančių metų planas, svarbiausi įvykiai ir pasirodymai, pradedamos pirmosios repeticijos.

 Studentų Taryba 

Ansamblio tarybą sudaro 10 studentų atstovų bei visi vadovai. Taryba yra renkama kiekvieną vasarą – visi ansambliečiai gali kelti savo kandidatūrą ir vėliau balsuoti slapto balsavimo metu. Naujai suformuota taryba išsirenka savo pirmininką ir yra pristatoma tradicinės Paskutinės repeticijos metu. Taryba yra atsakinga už visus ansamblio reikalus – organizuoja įvairius koncertus, keliones bei tradicinius renginius, administruoja socialinių tinklų paskyras, veda ansamblio metraštį, rūpinasi kostiumais, instrumentais ir rekvizitais. Pirmąjį naujo mėnesio ketvirtadienį taryba renkasi į susirinkimą bei aptaria svarbiausius ansamblio klausimus.

 Kelionės 
Nuo pat gyvavimo pradžios Vilniaus universiteto Dainų ir šokių ansamblis dalyvauja įvairiuose tarptautiniuose festivaliuose ir konkursuose, buvo keturiuose žemynuose ir aplankė daugiau nei 30 šalių, įskaitant Australiją, Mongoliją, Norvegiją, JAV, Vengriją, Lenkiją, Čekiją, Prancūziją, Graikiją, Ispanija, Italiją, Portugaliją, Kroatiją ir kt.

 Šaltiniai 

 Nuorodos 
 Oficiali ansamblio svetainė 
 VU Kultūros centro svetainė 

Kategorija:Tautinių šokių ansambliai
Kategorija:Vilniaus universitetas